**Tompa Város Polgármesterétől**

**6422 Tompa, Szabadság tér 3.**

**Telefon: 77/551-500; Fax: 77/551-510**

**Tisztelt Képviselő- testület!**

**INDOKOLÁS**

A jogalkotásról szóló 2010. évi CXXX. törvény (továbbiakban: Jat.) 18.§-a alapján a jogszabály előkészítője a jogszabály tervezetéhez indoklást csatol, melyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III.13.) IM rendelet 21. §-a alapján a rendelet indokoló részének közzététele nem kötelező amennyiben a rendelet tervezet társadalmi, gazdasági, költségvetési hatása, környezeti és egészségi következménye, adminisztratív terheket befolyásoló hatása nem kimutatható.

Mivel a rendelet tervezet tartalmazza a képviselő- testület és szervei működésének alapvető szabályait, ezért az indokoló részt közzé kell tenni.

Részletes indokolás a rendelet-tervezet:

**1-2.§-hoz:**

Újra szabályozásra kerültek az alapvető rendelkezések, mint az önkormányzat neve, székhelye, jelképei, alapítványa, az általa alapított kitüntetések.

**3-12.§-hoz:**

Tartalmazza a képviselő-testület működésének általános szabályait, az ülések fajtáihoz kapcsolódóan, az ülések összehívásának részletes módját, a meghívottak körét az ülések nyilvánosságának biztosításához és határozóképességéhez továbbá a polgármester ülés rendjének fenntartása érdekében hozható döntéseit.

**13-24.§-hoz**

Az SzMSz ezen rendelkezései szabályozza a képviselő- testület tanácskozási rendjét, a döntéshozatal fajtájit, az előterjesztésekre, rendeletekre, határozatokra és közmeghallgatásra vonatkozó szabályozást.

**25.§- 33.§-hoz**

Képviselő- testület főbb jogairól kötelezettségeiről illetve a tiszteletdíjról és természetbeni juttatásról tartalmaz rendelkezéseket, a bizottság, polgármester, alpolgármester, jegyző, aljegyző, társulás illetve a polgármesteri hivatala működésével kapcsolatos főbb feladatait nevesíti.

**34. §-hoz**

A helyi népszavazás kezdeményezéséhez szükséges választópolgárok számát határozza meg.

**35. §-hoz**

Hatályba léptető és hatályon kívül helyező rendelkezéséket tartalmaz.

**Mellékletekhez**

Tartalmazzák a polgármesterre, jegyzőre, bizottságra, társulásra átruházott feladatokat, valamint az önkormányzat által használt kormányzati funkciókat és az ellátandó feladatokat.

**Függelékekhez:**

A képviselő- testület és bizottsági tagok felsorolását tartalmazzák.

Véh László

polgármester